## NAVODILO VLAGATELJEM ZA PRIJAVO NA RAZPIS

Vloga mora biti izdelana in oddana v skladu z objavljenim Javnim razpisom za sofinanciranje programa dela lokalnih društev na področju razvoja podeželja ter sofinanciranje strokovnih vsebin prireditev na podeželju, Posavskega štehvanja in programov za ohranjanje in predstavitev kulturne in naravne dediščine na podeželju Mestne občine Ljubljana za leto 2022 (Uradni list RS št.: ….., z dne ……..) in razpisno dokumentacijo.

Razpisna dokumentacija obsega:

* navodila vlagateljem za prijavo na razpis,
* razpisne obrazce – vloga,
* vzorec pogodbe, ki bo sklenjena z vlagatelji,
* merila za ocenjevanje vlog.

Vloga bo popolna**,** če upravičenec do objavljenega roka za oddajo vloge, pošlje pravilno zapečaten in opremljen zavitek, ki vsebuje:

* pravilno in v celoti izpolnjeno, žigosano ter podpisano vlogo, sestavljeno iz razpisnih obrazcev MOL;
* priloge, kot jih zahteva javni razpis.

Obrazci iz te razpisne dokumentacije morajo biti izpolnjeni, podpisani ter žigosani na izvirniku. Če je iz tehničnih razlogov posamezen obrazec izpolnjen kako drugače, mora besedilo v celoti ustrezati zahtevam razpisovalca, obrazec pa mora biti priložen izvirniku.

Vlagatelji vlog za izvajanje programa dela lokalnega društva izpolnijo obrazce št. 1/D, 2/D, 3/D, 4/D, 5/D in Priloga 2D za izvedbo strokovnih vsebin na prireditvah izpolnijo obrazce št. 1/P, 2/P, 3/P, 4/P, 5/P, 6/P, 7/P, 8/P in Priloga 2/P; vlagatelji vlog za izvedbo Posavskega štehvanja izpolnijo obrazce št. 1/P, 2/P, 3/P, 4/P, 5/P, 6/P, 8/P, 9/P in Priloga 2/P; vlagatelji vlog za izvedbo programov za ohranjanje in predstavitev kulturne in naravne dediščine na podeželju Mestne občine Ljubljana pa izpolnijo razpisne obrazce št. 1/DE, 2/DE, 3/DE, 4/DE, 5/DE in Priloga 2/DE.

Obrazložitev definicij metod dela, po katerih se izvaja program dela:

* **predavanje** je podajanje vsebinsko zaokrožene vsebine brez aktivnega sodelovanja udeležencev, z namenom, da udeleženci nadgradijo svoje znanje ali pridobijo osnovna znanja, spoznajo primere dobre prakse ipd.;
* **delavnica** je delo s ciljno skupino z različnimi tehnikami vodenja skupin. Vodja delavnice ima jasno izdelan koncept delavnice, pripravi gradiva (naloge) in po delavnici izdela analizo rezultatov. Delavnice so po svojem namenu usmerjevalne (usmerjanje delovne skupine), ustvarjalne in oblikovalne. Na ustvarjalni delavnici vodja z usmerjanjem udeležencev pride do novih vsebin ali izsledkov. Na oblikovalni delavnici udeleženci z demonstracijo in praktičnimi vajami pridobijo znanja za izdelavo izdelkov;
* **tečaj** je serija ponavljajočih aktivnosti, ki vključujejo kombinacijo teorije, demonstracije in praktične vaje ter omogoči določen nivo usposobljenosti za samostojno delo na področju, za katerega se tečajnik usposablja, vendar po končanem izobraževalnem procesu tečajnik ne more pridobiti certifikata;
* **strokovni komentar** je razlaga strokovnih vsebin znotraj prireditve, s pomočjo katerih se lahko obiskovalci natančneje seznanijo z določeno panogo. Poudarek je tako na zgodovinskem razvoju te panoge, kot tudi na opisovanju in razlagi predstaljenega oziroma razstavljenega. Strokovni komentar je namenjen vsem, je napovedan in ima v scenariju prireditve odmerjen določen čas;
* **razstava** ima določeno rdečo nit in izoblikovano celostno podobo – opise predmetov, lastništvo predmetov, izdelovalec ..…;
* **ocenjevanje** ima točno določena merila in pravila, ki so tekmovalcem in obiskovalcem jasno razložena. Izvaja ga komisija, rezultati so razglašeni javno in so sestavni del scenarija prireditve;
* **prikaz** izvaja ena ali več oseb, temelji na strokovni ali zgodovinski vsebini, udeleženci pa ne sodelujejo aktivno, ampak si prikaz le ogledajo.

Vlagatelji morajo vloge oddati izključno po pošti kot priporočeno pošiljko na naslov:

**Mestna občina Ljubljana, p.p. 25, 1001 Ljubljana.**

Rok za predložitev vlog je **8. 12. 2021** (datum poštnega žiga).

Vsaka vloga mora biti poslana posebej za vsak namen v zaprti ovojnici in z navedbo razpisnega področja na sprednji strani ovojnice:

»NE ODPIRAJ – RAZPIS KMETIJSTVO – **PROGRAM DELA DRUŠTVA**«

»NE ODPIRAJ – RAZPIS KMETIJSTVO – **PRIREDITEV**«

»NE ODPIRAJ – RAZPIS KMETIJSTVO – **POSAVSKO ŠTEHVANJE**«

»NE ODPIRAJ – RAZPIS KMETIJSTVO – **DEDIŠČINA**«.

Na zadnji strani ovojnice moraj biti razločno napisan naziv in naslov pošiljatelja.

Odpiranje vlog za sofinanciranje programa dela lokalnih društev na področju razvoja podeželja ter sofinanciranje strokovnih vsebin prireditev na podeželju, Posavskega štehvanja in Ekopraznika v Ljubljani za leto 2020, bo opravila strokovna komisija v torek sredo, 14. 12. 2021. V primeru, da se zaradi velikega števila prejetih vlog odpiranje ne zaključi isti dan, se nadaljuje naslednji dan. Odpiranje vlog ne bo javno. Na odpiranju ugotavlja komisija popolnost vlog glede na to, če so bili priloženi vsi zahtevani dokumenti. V primeru nepopolno izpolnjenih vlog s pomanjkljivo dokumentacijo, bo komisija v roku 5 (petih) dni od odpiranja vlog, vlagatelje pozvala, da vlogo v roku 3 (treh) dni dopolnijo.

MOL bo vse vlagatelje vlog obvestila o izidu razpisa v roku 45 dni po zaključku odpiranja vlog.

Na podlagi predloga komisije bo o izbranih, zavrnjenih in zavrženih vlogah na prvi stopnji s sklepi odločila Mestna uprava, o pritožbah zoper te sklepe pa Župan MOL.

Zavržene bodo vloge:

ki ne bodo poslane v roku in na način, ki je določen v VI. točki besedila tega razpisa,

ki ne bodo vsebovale vseh dokazil in drugih sestavin, ki jih zahteva besedilo razpisa in razpisne dokumentacije za posamezni namen ali iz programa dela društva za leto 2020 ne bodo razvidne vsebine, termini izvajanja in finančno ovrednotenje programa, pa vloge kljub pozivu v roku za dopolnitev ne bodo dopolnjene z vsemi dokazili in drugimi sestavinami, ki jih zahteva besedilo razpisa in razpisne dokumentacije za posamezni namen ali kljub pozivu za dopolnitev iz programa dela društva za leto 2020 ne bodo razvidne vsebine, termini izvajanja in finančno ovrednotenje programa (nepopolne vloge).

Zavrnjene bodo vloge:

tistih vlagateljev, ki ne bodo izpolnjevali osnovnih pogojev, določenih v II. točki besedila tega razpisa, in razpisne dokumentacije za posamezni namen, ki jih bo področna komisija na podlagi meril za ocenjevanje in vrednotenje ocenila kot neustrezne.

Vlagatelj vloge lahko v roku 8 (osmih) dni od prejema sklepa vloži pritožbo na župana MOL na naslov: Mestna občina Ljubljana, p. p. 25, 1001 Ljubljana. V pritožbi morajo biti natančno opredeljeni razlogi, zaradi katerih vlaga pritožbo. Predmet pritožbe ne morejo biti postavljena merila za ocenjevanje vlog.

Razpisna dokumentacija je vlagateljem na voljo, od dneva objave, pa do zaključka javnega razpisa, na spletni strani MOL: <http://www.ljubljana.si/si/mol/razpisi-razgrnitve-objave/> ali pa jo v tem roku zainteresirani dvignejo vsak uradni dan med 9. in 12. uro, na Mestni občini, Oddelku za varstvo okolja, Odseku za razvoj podeželja, Zarnikova 3, Ljubljana, pri gospe Maruški Markovčič.

Dodatne informacije v zvezi z javnim razpisom dobijo zainteresirani po telefonu vsak uradni dan od 9. do 12. ure, pri gospe Maruški Markovčič, tel.: 01 306 43 09, e-pošta: [maruska.markovcic@ljubljana.si](mailto:maruska.markovcic@ljubljana.si).

Mestna občina Ljubljana

Oddelek za varstvo okolja

Odsek za razvoj podeželja